รัฐบาลไทย-ข่าวทำเนียบรัฐบาล-​“พาณิชย์”โชว์ผลจับขายหน้ากาก-เจลล้างมือแพงอีก 13 ราย ตามเจอทั้งในไลน์ เฟซบุ๊ก ร้านค้า [กระทรวงพาณิชย์]
วันเสาร์ที่ 11 เมษายน 2563
​“พาณิชย์”โชว์ผลจับขายหน้ากาก-เจลล้างมือแพงอีก 13 ราย ตามเจอทั้งในไลน์ เฟซบุ๊ก ร้านค้า [กระทรวงพาณิชย์]
​“พาณิชย์”โชว์ผลจับขายหน้ากาก-เจลล้างมือแพงอีก 13 ราย ตามเจอทั้งในไลน์ เฟซบุ๊ก ร้านค้า
“พาณิชย์”แถลงผลจับกุมผู้กระทําความผิดจําหน่ายหนากากอนามัย เจลล้างมือแพงเกินสมควรรวม 13 ราย เจอในกรุงเทพฯ 8 ราย ต่างจังหวัด 5 ราย เผยได้ทําการล่อซื้อและจับกุมได้ทั้งการขายผ่านไลน์ เฟซบุ๊ก ร้านค้าทั่วไป และทางโทรศัพท์ ทํายอดจับกุมรวม 298 ราย พร้อมแจ้งประชาชน หากพบเห็นการกระทําความผิด ให้แจ้งสายด่วน 1569
นายสุพพัต อ่องแสงคุณ โฆษกกระทรวงพาณิชย์และหัวหน้าฝ่ายสร้างการรับรู้และประชาสัมพันธ์ศูนย์ปฏิบัติการด้านการควบคุมสินค้า (ศปส)เปิดเผยว่า ณ วันที่ 10 เม.ย.2563 ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 สามารถจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์เพิ่มอีก 13 ราย โดยเป็นการจับกุมในเขตกรุงเทพฯ 8 ราย และต่างจังหวัด 5 ราย ทําให้ยอดจับกุมรวมเพิ่มขึ้นเป็น 298 ราย แยกเป็นกรุงเทพฯ 148 ราย และต่างจังหวัด 150 ราย
ทั้งนี้ ในส่วนของกรุงเทพฯ 8 ราย แบ่งเป็นผู้กระทําความผิดจําหน่ายหน้ากากอนามัยผ่านทางออนไลน์ จํานวน 3 ราย เป็นผู้จําหน่ายผ่านแอปพลิเคชันไลน์ 1 ราย โดยทําการล่อซื้อและจับกุม พบจําหน่ายหน้ากากอนามัยกล่องละ 50 ชิ้น ในราคากล่องละ 675บาท เฉลี่ยชิ้นละ 13.50 บาท รวม 10,800 ชิ้น แจ้งข้อหากระทําความผิดจําหน่ายหน้ากากอนามัยในราคาสูงเกินสมควร และเป็นผู้ผลิตไม่แจ้งต้นทุน ราคาซื้อ ราคาจําหน่าย ปริมาณการผลิตต่อคณะกรรมการกลางว่าด้วยราคาสินค้าและบริการ (กกร.) ตามมาตรา 25 (5) จับกุมผู้จําหน่ายหน้ากากอนามัยผ่านทางเฟซบุ๊ก 1 ราย จําหน่ายหน้ากากอนามัยกล่องละ 50 ชิ้นในราคากล่องละ 850บาท เฉลี่ยชิ้นละ 17บาท รวม 11,745 ชิ้น กระทําความผิดข้อหาจําหน่ายหน้ากากอนามัยแพงเกินราคาควบคุมและราคาสูงเกินสมควร ตามมาตรา 25 (1) และมาตรา 29 อีก 1 ราย ทําการล่อซื้อผ่านทางโทรศัพท์ พบจําหน่ายหน้ากากอนามัยกล่องละ 50 ชิ้น ในราคากล่องละ 680 บาท เฉลี่ยชิ้นละ 13.60 บาท แจ้งข้อหาจําหน่ายราคาสูงเกินสมควร ตามมาตรา 29 ที่เหลืออีก 5 ราย เป็นร้านค้าทั่วไป โดยทําการล่อซื้อและจับกุมร้านค้าจําหน่ายหน้ากากอนามัยนําเข้าจากประเทศเวียดนามและจีน 1 ราย จําหน่ายหน้ากากอนามัยบรรจุกล่องละ 50 ชิ้น จํานวน 41 กล่อง รวม 2,050 ชิ้น กระทําความผิดข้อหาเป็นผู้ผลิตไม่แจ้งต้นทุน ราคาซื้อ ราคาจําหน่าย ปริมาณการผลิตตามมาตรา 25 (5) และเป็นผู้ผลิตไม่แจ้งชื่อ ราคาซื้อ ราคาจําหน่าย ต่อ กกร. ตามมาตรา 26
นอกจากนี้ ยังสามารถจับกุมร้านค้าทั่วไปจําหน่ายเจลล้างมือและแอลกอฮอล์ พบการกระทําความผิดในข้อหาไม่ปิดป้ายแสดงราคา ตามมาตรา 28 จํานวน 3 ราย และอีก 1 ราย พบจําหน่ายเจลล้างมือและแอลกอฮอล์ แพงเกินราคาควบคุม ตามมาตรา 25 (1)
ส่วนในต่างจังหวัดจับกุมเพิ่ม 5 ราย ได้แก่ จังหวัดปทุมธานี 1 ราย เป็นร้านค้าออนไลน์ โดยเจ้าหน้าที่ทําการการล่อซื้อและจับกุม พบจําหน่ายหน้ากากอนามัยในราคา กล่องละ 680 บาท เฉลี่ยชิ้นละ 13.60 บาท รวม 2,500 ชิ้นจังหวัดนครราชสีมา 1 ราย เป็นร้านค้าทั่วไปจําหน่ายหน้ากากอนามัย 10 ชิ้นต่อแพก ในราคา 200 บาท ทั้ง 2 ราย กระทําความผิดข้อหาจําหน่ายหน้ากากอนามัยแพงเกินราคาสมควร ตามมาตรา 29 จังหวัดสมุทรสาคร 1 ราย เจ้าหน้าที่เข้าตรวจสอบบริษัทผลิตเจลล้างมือ พบการกระทําความผิดข้อหาเป็นผู้ผลิตไม่แจ้งต้นทุน ราคาซื้อ ราคาจําหน่าย ปริมาณการผลิตต่อ กกร. ตามมาตรา 25 (5) จังหวัดเชียงใหม่ 1 ราย เป็นร้านค้าทั่วไป เจ้าหน้าที่ทําการจับกุมและยึดของกลางเป็นหน้ากากอนามัย จํานวน 50,000 ชิ้น กระทําความผิดจําหน่ายหน้ากากอนามัยสูงเกินราคาควบคุม ตามมาตรา 25 และจังหวัดพิษณุโลก 1 ราย เป็นร้านค้าทั่วไปจําหน่ายหน้ากากอนามัยในราคาชิ้นละ 15.00 บาท แจ้งข้อหากระทําความผิดจําหน่ายหน้ากากอนามัยในราคาสูงเกินสมควร และไม่ปิดป้ายแสดงราคาตามมาตรา 28 และมาตรา 29
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา 26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา 28 ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาท และมาตรา 29 ข้อหาขายแพงเกินสมควรมีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
อย่างไรก็ตาม กระทรวงพาณิชย์ยังคงเดินหน้าตรวจสอบและจับกุมผู้จําหน่ายหน้ากากอนามัย เจลล้างมือ และแอลกอฮอล์ และสินค้าอื่นๆ ที่กระทําความผิดตาม พ.ร.บ.ว่าด้วยราคาสินค้าและบริการอย่างต่อเนื่อง เพราะถือเป็นสินค้าที่มีความจําเป็นในสถานการณ์การแพร่ระบาดของเชื้อไวรัสโควิด-19 หากผู้บริโภคพบเห็นการณ์กักตุนหรือค้ากําไรเกินควร ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit